Gátlisti

Daði Rafnsson tók saman þennan lista.

- - -

– Er Sigurjón Árnason ennþá stjórnandi í Landsbankanum, opinber eða óopinber?

– Af hverju má Tryggvi Jónsson starfa fyrir Landsbankann með dóm á bakinu?

– Hvernig var fólkið valið sem stýrir bönkunum í dag?

– Getur það stýrt bönkunum ef það er skuldum vafið eftir að hafa tekið lán fyrir hlutabréfum?

– Er flutningur menntamálaráðherra og eiginmanns hennar á hlutabréfum í eignarhaldsfélag löglegur, siðlaus? Höfðu þau innherjaupplýsingar?

– Baldur ráðuneytisstjóri, þarf hann að svara til saka?

– Hverjar eru eignir útrásarvíkinganna? Þurfa þeir að aðstoða okkur við að greiða skuldirnar sem þeir skildu eftir?

– Af hverju fékk Samson Landsbankann þrátt fyrir að vera með lægsta tilboð?

– Af hverju fékk S-hópurinn Búnaðarbankann þrátt fyrir að hafa ekki stóran alþjóðlegan fjárfestingarbanka á bakvið sig eins og hann hafði ýjað að?

– Hvernig stendur á því að Finnur Ingólfsson varð milljarðamæringur stuttu eftir að hafa látið af störfum sem fjármálaráðherra?

– Hvað á fjármálaráðherra stóran hlut í Byr? Hvað hefur verið í gangi þar innandyra undanfarið?

– Hver stendur raunverulega á bakvið Stím?

– Hver hefur haldið utan um Gift og hverjar hafa fjárfestingar félagsins verið? Í hvaða umboði hefur stjórn Gift starfað og hvaða stjórnmálamenn hafa komið þar nálægt?

– Af hverju voru sett hryðjuverkalög á Ísland?

– Hvernig er bankastjóra Glitnis stætt að sitja í stól ríkisforstjóra þegar hún fékk kjör frá bankanum til hlutafjárkaupa sem öðrum standa ekki til boða?

– Hvernig er fyrirtæki Daggar Pálsdóttur varaþingmanns statt?

– Gerðust stjórnarmenn í SPRON sekir um innherjaviðskipti þegar þeir seldu bréfin sín?

– Af hverju hækkaði Seðlabankinn ekki bindiskylduna?

– Eru langvarandi háir stýrivextir ekki verðbólguhvetjandi? Hvernig eiga fyrirtæki og einstaklingar með hækkandi vaxtakostnað að ná inn tekjum nema með því að hækka verð og krefjast hærri launa?

– Af hverju er vísitala neysluverðs tengd húsnæðislánum?

– Hverjir ákveða hvaða fyrirtæki lifa og hvaða fyrirtækjum verður slátrað?

– Hvaða fjármagnsflutningar voru frá Kaupþingi í Bretlandi til Íslands rétt fyrir lokun?

– Hvaða Íslendingar hafa verið að stinga undan skatt í gegnum Lúxemborg? Verða þeir sóttir til saka?

– Hvaða ráðleggingar veitti Landsbankinn viðskiptavinum sínum eftir að hann hafði fengið skýrslu Buiters í hendurnar?

– Af hverju bauð forsetinn öllum aðalmönnunum í FL Group í mat með Roger Moore?

– Hvaða fríðindi hefur forsetinn þegið af auðmönnum?

– Voru bankarnir að fella gengið árið 2008?

– Hvenær losnar þjóðin við Davíð Oddson?

– Ætla þingmenn að segja upp aðstoðarmönnum sínum?

– Hvaða hlutverki gegndi nýr formaður framsóknarflokksins í einkavæðingu bankanna og innan Gift?

– Hvað veit ritstjóri Markaðarins um einkavæðingu bankanna?

– Hvað veit ritstjóri Markaðarins um REI? Átti að koma því í hendur FL group til að bjarga því?

– Hvernig samræmdi Kjartan Gunnarsson starf sitt sem framkvæmdastjóri Sjálfstæðisflokksins og bankaráðsmaður Landsbankans? Voru einhver skil þar á milli?

– Af hverju sat Illugi Gunnarsson í stjórn sjóða hjá Glitni?

– Er til sönnun fyrir því að Davíð Oddsyni hafi verið mútað af Baugi?

– Hvernig var eftirliti Fjármálaeftirlitsins háttað? Eru til skilmerkilegar fundaskýrslur 5 ár aftur í tímann varðandi fundi FME með bönkunum?

– Af hverju þótti forstjóra FME í lagi að þiggja jólagjafir frá bönkunum?

– Af hverju þótti yfirmönnum hans það í lagi?

– Getum við núna fengið að sjá persónuleg fjármálatengsl þingmanna og ráðherra? Hverjum eru þeir háðir?